కొన్నేళ్ల క్రితం హిందీ చిత్రసీమలో అగ్ర తారల్లో ఒకరిగా వెలుగొందిన రవీనా టాండన్ ఇటీవలే వెండితెరపై పునఃప్రవేశించి ‘మాత్ర్’, ‘శబ్’ సినిమాల్లో నటించారు. సీరియస్ కథాంశాలతో రూపొందిన ఆ సినిమాల్లో ఆమె అభినయానికి విమర్శకుల నుంచి ప్రశంసలు లభించాయి. విజయదశమి రోజు హైదరాబాద్ వచ్చిన ఆమె ‘బాహుబలి’ బృందంతో సెల్ఫీ దిగి, ఆ ఫొటోను తన ఇన్స్టాగ్రామ్లో పోస్ట్ చేశారు. ప్రభాస్, రానా, అనుష్క, కనికా ధిల్లాన్ (దర్శకుడు కె. సూర్యప్రకాశ్ భార్య)తో కలిసి ఆమె ఆ ఫొటోకు పోజిచ్చారు. ఇంతకీ ఆ సెల్ఫీ తీసింది రానా! ‘‘నిన్న రాత్రి.. హైదరాబాద్ స్టైల్లో పార్టీ.. తిండి.. స్నేహితులు.. ‘బాహుబలి’ మార్గం..’’ అంటూ ఆ ఫొటోకు కాప్షన్లు జోడించారు రవీనా. ప్రస్తుతం ‘సాహో’ సినిమాతో ప్రభాస్, ‘భాగమతి’తో అనుష్క, పలు చిత్రాలతో రానా బిజీగా ఉన్నారు.
konnella kritam hindi chitraseemalo agra taarallo okarigaa velugondina ravina tandan itivale venditerapai punahpravesinchi ‘matr’, ‘shab’ cinemallo natinchaaru. seerius kathaamsaalatoe roopondina aa cinemallo aame abhinayaaniki vimarsakula nunchi prasamsalu labhinchayi. vijayadasami roju hyderabad vachina aame ‘bahubali’ brundamtho selfi digi, aa photonu tana instagramlo post chesaru. prabhas, rana, anushka, kanika dhillan (darsakudu ke. suryaprakash bharya)thoo kalisi aame aa photoku pojichaaru. intakee aa selfi teesindi rana! ‘‘ninna raatri.. hyderabad styllo party.. tindi.. snehitulu.. ‘bahubali’ maargam..’’ antuu aa photoku kaapshanlu jodinchaaru ravina. prastutam ‘saaho’ sinimaatho prabhas, ‘bhagamati’thoo anushka, palu chitraalato rana bijiga unnaaru.